
Avaliku ürituse „1. detsembri aidsipäeva raames toimuv avalik HIV-testimine Swedbanki Vikerkaare kontori ees ” loa taotluse rahuldamine

1. Asjaolud ja menetluse käik

28.11.2011.a. esitas OÜ Newton Marketing, (reg.kood 10463095) Narva Linnavalitsuse Linnavara- ja Majandusametile avaliku ürituse loa taotluse.

OÜ Newton Marketing kavandab läbi viia 01.12.2011.a kella 13.00-19.00. avalik üritus „1. detsembri aidsipäeva raames toimuv avalik HIV-testimine Swedbanki Vikerkaare kontori ees”. Üritus suunatud avalikkusele. Ürituse raames korraldatakse avalikku HIV-testimist, kus kõik soovijad saaksid end lasta kontrollida.
Sihtgrupiks on linnaelanikud ja külalised.  Eeldatav osavõtjate arv 300 inimest. Sissepääs on kõikidele  külastajatele tasuta. Alkohoolsete jookide müük ei toimu. Korra tagamiseks üritusel sõlmitakse turvateenuse osutamise leping.
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada OÜ Newton Marketing taotlus avaliku ürituse „1. detsembri aidsipäeva raames toimuv avalik HIV-testimine Swedbanki Vikerkaare kontori ees ” läbiviimiseks. 

3.2. Avaliku ürituse korraldajaks on OÜ Newton Marketing, reg.kood 10463095,  Tammsaare tee 47, 11316, Tallinn.
3.3. Ürituse läbiviimise kohaks on Võidu 1, Narva, Swedbanki Vikerkaare kontori juures asuv kõnnitee 
3.4. Avalik üritus toimub 01.12.2011.a kell 13.00-19.00.
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

